Der alltägliche Bürowahnsinn...    ...à la Zirkus Krone und seine Artisten.    Joou,  Megastress die Wuche im Büro, Zyt für gar nüt... Cheyenneli müessti ändlich mol... Uf em Wäg   ... ihr wüsset scho wohi, es het denn scho zu de Öhrli us grüchlet... E Arbetskollegin (nei, nid s'B.) stoht am Kopierer und luegt gemütlich zum Fänschter us. Ich imene Hölletempo an ihre fascht verbi. Uf eimol frogt sie mi:    Sie: "Du, sag emol, was hesch denn Du eigentlich däm Böimli do usse verzellt???"    Ich e Vollstop grisse, 5000 Frogezeiche uf dr Stirn     Ich: "Bitte, wie???"     (Sie het denn Plan B nonie gseh!!! Au nid uf Youtube!!!)    Jetz het's au no im Oberstübli afo rüchle. Ratter, ratter, grübel und studier... Mir wäre ganz spontan numme zwei Antworte druf igfalle:  1. Zur Kollegin: "HET'S  DIR INS HIRNI GSCH...ÄÄÄÄ?!?*/%"##?!?"   2. Zum Böimli: "CHUNNSCH USÄ CHO SPIELÄÄÄÄ???"  Zum guete Glück hani kei beep, kei blubb und kei bla meh usebrocht.     Kollegin: "Jo weisch, will's Böimli gar eso rot worde isch." (Das bringe d'Herbschtfarbe ame so mit sich...)    BRÜÜÜÜÜÜÜÜÜÜLLLLLLLLLLL!!!!!!!!!!!!!     So, i ha ändgültig fasch in d'Hose gmacht, und mini Kollegin het sicher dänkt gha. Die lacht au wäge jedem Mischt wie so e Gstörti!  So jetz chönne Dir d'Mueter Chey denn wirklich langsam emol iiliefere.